钦定古今图书集成/明伦汇编/官常典/第741卷 > 张约
## 钦定古今图书集成/明伦汇编/官常典/第741卷 > 张约

按《仙居县志》：“约字存博，邑诸生。任侠好击剑，雅以忠
义自许。嘉靖丙辰，倭寇犯境，率家人御于光山之麓，
斩获颇多。翌日，寇大集，家人骇，逸去。约孤身斗，为贼
所执，胁导入城，骂曰：‘恨不斩汝万段，顾乃作乡导耶’！
贼刳其舌，犹喷血，骂不绝口而死。督师郡守谭纶亲
诣死所，为文吊之。”